Otu jäi eile Karu kätte, sest tema juures oli kogu toit ja lisaks sellele pakkus ta Veikkole öösel  autojuhi teenust. Seega algas matk Kaarli Puiesteelt ja viis esmalt Mööblimaja kanti Veikko juurde. Tehti matka esimene pilt ning sõideti Tehnika tänava tasulisse parklasse, kus ootas meid oma auto parklasse valve alla jätnud Endro. Siis Nõmmele luulelisele Värsi tänavale, kus ootas Sigrit. Seal selgus tõsiasi, et Endro jättis load oma autosse. Läksime tagasi Tehnikasse ja see probleem sai lahendatud. Roolis istus Karu, kelle load aegusid eelmise aasta 30. augustil. Nii ei ole ilus, kuid vähemalt on ta korralik,  sest ei ole huvitatud politseiga suhtlemisest mõne nõmeda pisivea pärast. Tallinna külje all jooksis kits väga lähedalt üle tee. Tagumised jalad sai napilt enne Otu nina ära igatahes. Teised lasid silmad looja ja avasid need pikemaks alles Tartus, kus tangiti Otu paaki DHL-i poolt Endrole puhkuseks kingitud 40 liitrit kütust.